**Proiectul**

**Set of actions Towards Establishing and Acknowledgement**

**of the emergent Market status**

**(“S.T.E.A.M.”)**

|  |  |  |  |
| --- | --- | --- | --- |
| **Nr.**  **crt.** | **OBIECTIV** | **ACȚIUNI** | **TERMEN DE**  **SOLUȚIONARE** |
| **1** | **Creșterea gradului de accesibilitate și atractivitate a pieței de capital românești prin:**  **A.** asigurarea unui “equal playing field” pentru toți investitorii străini  **B.** Separarea conturilor de tranzacționare de conturile de custodie și decontare.  **C.** Eliminarea restricțiilor în ceea ce privește decontările OTC  **D.** Simplificarea procedurilor privind deschiderea unui cont pentru investitorii străini și înregistrarea acestora și a măsurilor de cunoaștere a clientelei.  **E.** Simplificarea cerințelor de conformitate pentru evenimentele corporative și votul prin procură  **F.** Introducerea unui sistem centralizat de plată a dividendelor în vederea simplificării procedurii de încasare și reducerii perioadei în care se vor acorda dividendele.  **G.** Extinderea posibilității efectuării de tranzacții turnaround pentru o arie mai largă de instrumente financiare.  **H.** Îmbunătățirea activității de registru a Depozitarului Central | * Îmbunătățirea accesului investitorilor străini la legislația aplicabilă în domeniul pieței de capital românești prin traducerea în limba engleză a legislației primare și secundare relevante și publicarea acestora pe pagina de internet a ASF inclusiv într-o abordare tematică * Îmbunătățirea/acordarea accesului de către operatorii de piață/depozitarii centrali la informațiile privind companiile admise la tranzacționare pe piața de capital precum și la alte informații relevante (alerte, știri corporative) în limba engleză * Îmbunătățirea comunicării între depozitarii centrali/operatorii de piață și brokeri/custozi * Analizarea oportunității și a implicațiilor introducerii obligativităţii pentru emitenţii listați pe piața reglementată administrată de BVB/Sibex de a transmite rapoartele curente publicate pe site-ul bursei și în limba engleză prin modificarea corespunzătoare a Regulamentului nr.1/2006 * Modificarea Codului Depozitarului Central în vederea restricționării accesului direct al brokerilor la conturile de instrumente financiare ale clienților agenților custode * Modificarea Codului Bursei de Valori București * Analizarea implicațiilor si a oportunității decontării de tranzacții OTC cu toate instrumentele financiare înregistrate în sistemul Depozitarului Central * Modificarea Regulamentului nr.32/2006 în ceea ce privește documentația solicitată intermediarilor pentru deschiderea unui cont pentru un client și referitoare la cunoașterea clientelei * Modificarea Legii nr.297/2004 privind piața de capital * Modificarea Regulamentului nr.1/2006 și a Regulamentului nr.6/2009 * Modificarea Codului Depozitarului Central * Realizarea în mod conjugat de către ASF și Depozitarul Central a unei analize privind oportunitatea, fezabilitatea și implicațiile desființării secțiunii 1 din cadrul sistemului de conturi din cadrul DC și alocarea conturilor către participanți | Semestrul I 2015  Decembrie 2014  Semestrul II 2015  Decembrie 2014  Obiectiv realizat[[1]](#footnote-2)  Trimestrul I 2015  Realizarea obiectivului este în derulare, prin inițierea procesului de modificare a Regulamentului nr. 32/2006  Realizarea obiectivelor este în derulare, prin inițierea procesului de modificare a Legii nr. 297/2004 și a Regulamentului nr. 1/2006  Două săptămâni de la primirea clarificărilor /completărilor solicitate Depozitarului Central.  Trimestrul I 2015 |
| **2** | **Eficientizarea și fluidizarea operațiunilor de împrumut de instrumente financiare si a tranzacțiilor de vânzare în lipsă.** | * Modificarea Regulamentului CNVM nr.32/2006 si a Regulamentului CNVM nr.5/2010 inclusiv pentru alinierea la Regulamentul (UE) nr.236/2012 privind vânzarea în lipsă și anumite aspecte ale swapurilor pe riscul de credit si la reglementările europene emise in aplicarea acestuia * Clarificarea aspectelor legate de impozitarea operațiunilor de împrumut de instrumente financiare și a tranzacțiilor de vânzare în lipsă * Clarificarea regimului juridic al garanțiilor utilizate în operațiunile de împrumut de instrumente financiare | Noiembrie 2014  Decembrie 2014  Semestrul I 2015 |
| **3** | **Dezvoltarea pieței locale primare și secundare de obligațiuni (municipale și corporative)** | * Reducerea comisioanelor aplicate de ASF operațiunilor cu obligațiuni municipale și corporative prin modificarea Regulamentului nr.7/2006 * Organizarea de evenimente în diverse parteneriate (cu operatorii de piață, Asociația Oamenilor de Afaceri din România, Consiliul Investitorilor Străini etc) pentru popularizarea variantei de finanțare prin emisiunea de obligațiuni corporative * Organizarea de reuniuni între reprezentanții ASF și ai operatorilor de piață cu oficialități reprezentând principalele municipalități naționale având în centrul discuțiilor varianta finanțării prin intermediul pieței de capital și identificarea soluțiilor optime pentru structurarea unor împrumuturi obligatare * Analizarea oportunității și a implicațiilor introducerii obligativității ratingului obligaţiunilor municipale listate pe piața reglementată, pentru a oferi garanţii suplimentare investitorilor nerezidenţi privind solvabilitatea ofertantului (primării/municipalităţi) şi a le permite să realizeze plasamente pe piaţa românească de capital * Inițierea de discuții cu MFP în vederea analizării posibilității introducerii unei scutiri de impozit pentru fondurile de investiții autorizate de ASF (n.n. deci doar pentru fondurile locale), care investesc preponderent în obligațiuni de stat | August 2014  Semestrul I 2015  Semestrul I 2015  Ianuarie 2015  Septembrie 2014 |
| **4** | **Creşterea lichidităţii pieţei şi atragerea de noi investitori pe piaţa de capital prin:**   1. Dezvoltarea și eficientizarea activității market-makerilor 2. crearea unui program educaţional în domeniul pieţei de capital 3. diversificarea tipurilor de organisme de plasament colectiv (OPC) reglementate de ASF (în special cele care investesc în fazele de inițiere şi dezvoltare a unei afaceri). 4. crearea cadrului legal privind înfiinţarea şi funcţionarea cluburilor de investiţii. 5. reducerea nivelului cotelor/ tarifelor percepute de ASF 6. Atragerea unor categorii specifice de emitenți pe piața de capital | * Revizuirea prevederilor legislației secundare emise de ASF și ale reglementărilor proprii ale operatorilor de piață referitoare la activitatea market-makerilor * Analizarea oportunității și posibilității acordării de facilități market-makerilor în activitatea de tranzacționare * Crearea pe site-ul ASF a unei secţiuni dedicate educaţiei investitorilor pe piața de capital * Organizarea de către ASF de conferinţe/prezentări pe durata a două zile fiecare, destinate unor categorii specifice de investitori, în cele mai reprezentative orașe (ex. București, Timișoara, Constanţa, Iași, Brașov, Cluj * Organizarea de conferinţe/prezentări destinate membrilor Guvernului şi ai Parlamentului precum şi reprezentanților instanțelor din România * Promovarea pieţei de capital, prin organizarea împreună cu operatorii de piață și eventual în parteneriat cu conducerile/membrii patronatelor, camerelor de comerţ, asociaţiilor profesionale a unor întâlniri cu managerii primelor 50 de companii (conform datelor furnizate de Ministerul Finanțelor Publice) care nu sunt listate pe piața de capital din România * Introducerea prin proiectul de regulament privind administratorii de fonduri de investiţii alternative a condiţiilor de funcţionare a unor noi tipuri de organisme de plasament colectiv * Elaborarea unui proiect de normă ASF care să reglementeze:  1. Constituirea şi funcţionarea cluburilor de investiţii 2. Constituirea şi funcţionarea conturilor comune de investiţii  * Inițierea de discuții cu Ministerul Finanțelor Publice, în contextul reglementării de către ASF a înfiinţării şi funcţionării cluburilor de investiții, în vederea identificării posibilității acordării de facilităţi fiscale cluburilor de investiţii şi/sau membrilor acestora * Modificarea Regulamentului nr.7/2006 * Analizarea posibilității și oportunității instituirii unui regim de facilități acordate emitenților de tipul IMM-urilor (întreprinderi mici și mijlocii) | Semestrul II 2015  Noiembrie 2014  Semestrul II 2015  Semestrul II 2015  Semestrul II 2015  60 de zile de la intrarea în vigoare a actului normativ primar de transpunere a Directivei 61/2011 (DAFIA)  Decembrie 2014  Ianuarie 2015  August 2014  Semestrul II 2015 |
| **5** | **Creșterea vizibilității companiilor românești listate pe piața de capital prin posibilitatea listării indirecte a acestora și pe alte piețe de capital.** | Analizarea posibilității extinderii emiterii de certificate de depozit în cazul tuturor emitenților listați pe piața de capital românească prin modificarea în acest sens a Regulamentului ASF nr.4/2013 | Octombrie 2014 |
| **6** | **Clarificarea statutului pieței RASDAQ și a regimului aplicabil societăților tranzacționate pe această piață** | * Crearea unui cadru legal special care să abordeze exclusiv problematica societăților tranzacționate pe piața RASDAQ | Noiembrie 2014 |
| **7** | **Creșterea gradului de implementare a principiilor guvernanței corporative la nivelul entităților din piața de capital (emitenți, intermediari, operatori piață, depozitari centrali, etc)** | * Analiza nivelului de implementare a principiilor guvernanței corporative la nivelul fiecărui tip de entitate * Modificarea regulamentelor relevante compunând legislația emisă de CNVM/ASF pe baza findings-urilor analizei de mai sus | Semestrul I 2015  Semestrul II 2015 |
| **8** | **Îmbunătățirea sistemului contabil al entităților autorizate, reglementate și supravegheate de ASF – SIIF- prin alinierea la Standardele Internaţionale de Raportare Financiară (IFRS - International Financial Reporting Standards)** | * Elaborarea unui act normativ care să prevadă obligația aplicării IFRS de către entitățile autorizate, reglementate și supravegheate de ASF – Sectorul Instrumentelor și Investițiilor Financiare * Elaborarea unor reglementări contabile conforme cu IFRS aplicabile entităților autorizate, reglementate și supravegheate de ASF – Sectorul Instrumentelor și Investițiilor Financiare * Elaborarea unor reglementări privind modalitatea de întocmire și depunere a raportărilor contabile semestriale și a situațiilor financiare anuale conforme cu IFRS | Obiectiv realizat[[2]](#footnote-3)      30 zile de la publicarea în Monitorul Oficial al României a actului normativ ce introduce obligația aplicării IFRS.  Iunie 2015  (raportări semestriale)  Decembrie 2015  (situații financiare anuale) |

1. Au fost emise Deciziile nr. 1000 și nr.1001 de aprobare a modificărilor Codului Bursei de Valori București respectiv ale Codului Depozitarului Central. [↑](#footnote-ref-2)
2. A fost emisă Instrucțiunea nr.2/2014, publicată în Monitorul Oficial, Partea I nr. 593/ 8 august 2014. [↑](#footnote-ref-3)